stanford-oval/wikipedia huggingface dataset:
กัปตันเร็กซ์
ลักษณะตัวละครและรูปลักษณ์ภายนอก

คลังข้อมูลอย่างเป็นทางการของ สตาร์ วอร์ส อธิบายว่าเร็กซ์เป็น "คนที่ไม่เคยไร้สาระ และยึดติดกับแบบแผน" และ "ทหารโคลนที่เป็นแบบอย่าง กล้าหาญ และอุทิศตนให้กับคนที่อยู่ใต้บังคับบัญชาเขา" ซึ่งเขาต้องปรับตัวให้เข้ากับการบังคับบัญชาของเจไดที่ "ไม่ฝักใฝ่ฝ่ายใด" และ "หัวแข็ง" ของเขา การฝึกของเขาได้รับการอธิบายว่าถูกปลูกฝังความเชื่อที่ว่าสิ่งที่สำคัญที่สุดของทหารคือหน้าที่ แม้ว่าความเชื่อของเขาจะเปลี่ยนไปในตลอดช่วงสงครามโคลน และเขาก็เริ่มตั้งคำถามถึงจุดประสงค์ของความขัดแย้ง ภาพยนตร์แรกนี้แสดงถึงเร็กซ์ว่าเขาชื่นชมและถึงขั้นเลียนแบบการด้นสดของอนาคิน สกายวอล์คเกอร์ และความเต็มใจที่จะแหกกฎเกณฑ์ ในตอน "Darkness on Umbara" อนาคินบรรยายว่าเร็กซ์เป็น "ผู้บังคับบัญชาอันดับหนึ่ง" ของเขาและไม่เป็นรองใครในด้านความภักดีหรือความสามารถ
เร็กซ์สามารถถูกแยกออกได้ด้วยผมสีบลอนด์ที่โกนเกือบสนิท (ต่างจากที่โคลนนายอื่น ๆ ที่ส่วนใหญ่มีผมสีเข้ม) และดวงตาเหยี่ยวที่ถูกดัดแปลงและประดับหมวกของเขา เช่นเดียวกับทหารทุกนายในกองพันที่ 501 ชุดเกราะของเขามีเครื่องหมายสีน้ำเงิน ต่อมาในแอนิเมชันชุดนี้ ชุดเกราะของเร็กซ์นั้นมีเครื่องหมายขีดนับซึ่งแสดงถึงจำนวนการฆ่าและฟิโลนีรู้สึกว่ามันสื่อสารว่าเร็กซ์ "กำลังกลายเป็นตำนานเล็ก ๆ น้อย ๆ" เพราะเขาคือ "ผู้รอดชีวิตในระยะยาวของสงครามโคลน" นอกจากนี้เขายังมีรอยแผลเป็นบนคางเพื่อเป็นการแสดงความเคารพต่อนักแสดง แฮร์ริสัน ฟอร์ด ผู้รับบท ฮาน โซโล ในไตรภาคเดิม
การออกแบบหมวกของเร็กซ์ในเวลาต่อมาของ ซึ่งปรากฏครั้งแรกในซีซันที่ 4 ประกอบด้วยองค์ประกอบจากทั้งแบบเก่าซึ่งเป็นรูปแบบใน เอพพิโซด 2 และการออกแบบที่ใหม่กว่าซึ่งเป็นรูปแบบใน เอพพิโซด 3  กระบังหน้ารูปตัว T ของหมวกใหม่ของเขาใช้กระบังหน้าแบบเก่าเป็นฐานและยังคงรักษาสัดส่วนแบบเก่าไว้โดยจำเป็นต้องลดองค์ประกอบบางส่วนลงเพื่อให้ใส่ได้ ฟิโลนีพัฒนาเรื่องราวพื้นหลังในจักรวาลสำหรับการออกแบบนี้และรู้สึกว่าเร็กซ์ "พยายามสวมชุดเกราะแบบเดิม" โดยการเชื่อมเวอร์ชันไฮบริดเข้าด้วยกันเป็นลักษณะนิสัยที่ดีที่เพิ่มเอกลักษณ์ให้แก่เขา นอกจากนี้ฟิโลนียังแสดงลักษณะเฉพาะของหมวกแบบพิเศษนี้และ "การผสมผสานระหว่างอุปกรณ์เก่าและอุปกรณ์ใหม่" ว่าเป็นสิ่งบ่งบอกถึงความไม่ไว้วางใจในคุณภาพของชุดเกราะใหม่ของเร็กซ์ และความเชื่อของเร็กซ์ที่ว่า "ของดั้งเดิม งานฝีมือจะดีกว่าหน่อย"  เร็กซ์ยังคงสวมหมวกและชุดเกราะทหารโคลนบางส่วนในการปรากฏตัวของเขาใน เรเบลส์
การปรากฏตัว > สตาร์ วอร์ส เรเบลส์

เร็กซ์ถูกเพิ่มเข้ามาในรายชื่อนักแสดงหลักของละครโทรทัศน์เรื่อง สตาร์ วอร์ส เรเบลส์ ซึ่งดำเนินเรื่องราวสิบห้าปีหลังจาก เดอะ โคลน วอร์ส ในซีซันที่สอง เร็กซ์ซึ่งตอนนี้ดูเหมือนจะแก่ขึ้นจากการเพิ่มขึ้นของอายุในอัตราที่เร็วขึ้นจากปกติอาศัยอยู่ร่วมกับผู้บัญชาการทหารโคลน วูฟฟ์ และกัปตันเกรเกอร์ โดยในตอน "The Lost Commanders" พวกเขาถูกตามหาโดยลูกเรือของยานโกสต์ หลังจากได้รับคำแนะนำจากอาโซกา และพวกเขาก็ขอความช่วยเหลือจากเหล่าทหารโคลนในการก่อตั้งฐานกบฏใหม่ แม้ว่าทั้งสามคนจะถอดชิพยับยั้งออกแล้ว ทำให้พวกเขาสามารถเพิกเฉยต่อคำสั่งที่ 66 ได้ แต่ในตอนแรกอดีตพาดาวัน เคนัน จาร์รัส กลับไม่ไว้วางใจพวกเขา วูฟฟ์กลัวผลที่ตามมาในการช่วยเหลือกลุ่มกบฏและเจไดจึงติดต่อจักรวรรดิกาแลกติกเพื่อปกป้องกลุ่มโคลน อย่างไรก็ดีเร็กซ์โน้มน้าวให้วูฟฟ์เชื่อว่ากลุ่มกบฏสามารถไว้วางใจได้และขับไล่จักรวรรดิออกไปทำให้เหล่่าโคลนได้รับจากความไว้วางใจเคนัน เร็กซ์แยกทางกับวูฟฟ์และเกรเกอร์เพื่อเข้าร่วมพันธมิตรกบฏและต่อสู้กับจักรวรรดิเคียงข้างลูกเรือของยานโกสต์ และอาโซกา ในบทส่งท้ายในตอนจบของแอนิเมชันชุดนี้ "Family Reunion - and Farewell" มีการเปิดเผยว่าเขาได้รับการเลื่อนตำแหน่งเป็นผู้บัญชาการอีกครั้งและต่อสู้กับร่วมกับเฮราในยุทธการเอนดอร์
การปรากฏตัว > สตาร์ วอร์ส: ทีมโคตรโคลนมหากาฬ

เร็กซ์ปรากฏตัวในแอนิเมชันชุดเรื่อง ทีมโคตรโคลนมหากาฬ หรือ แบดแบทช์ ซึ่งสานต่อเรื่องราวของทีมทหารโคลนที่มีชื่อเดียวกันในช่วงผลพวงที่เกิดขึ้นในทันทีหลังจาก เดอะ โคลน วอร์ส เขาถูกกล่าวถึงครั้งแรกในตอน "Cut and Run" โดยโคลนผู้ละทิ้งสงครามโคลน คัท ลอว์เควน ซึ่งเร็กซ์ได้ไปเยี่ยมไม่นานหลังจากเหตุการณ์คำสั่งที่ 66 เร็กซ์บอกกับคัทเกี่ยวกับชิพยับยั้งที่ทำให้โคลนปกติหักหลังเจไดและคัทก็ส่งต่อข้อมูลนี้ให้กับแบดแบทช์ในตอนที่พวกเขามาเยี่ยมเขาในวันต่อมา ในตอน "Decommissioned" พี่น้องเทรซและราฟา มาร์เทซต้องพบเจอกับแบดแบทช์บนดาวคอเรลเลียในขณะที่พยายามจะดึงข้อมูลจากดรอยด์ยุทธวิธีให้เร็กซ์ หลังจากภารกิจของพวกเขาพี่น้องคู่นี้แจ้งให้เร็กซ์ทราบว่าแบดแบทช์ได้ก่อกบฏต่อจักรวรรดิและบอกวิธีค้นหาพวกเขา ในตอนถัดมา "Battle Scars" เร็กซ์ติดตามและกลับมารวมกลุ่มกับแบดแบทช์อีกครั้ง แต่ได้ตื่นตกใจเมื่อรู้ว่าพวกเขาไม่ได้ถอดชิพออกเหมือนที่เขาได้ทำไป เขาจึงพาพวกเขาไปที่เรือลาดตระเวนที่ตกบนดาวแบรคคาเพื่อใช้หน่วยแพทย์บนยานนั้น แต่ในระหว่างภารกิจของพวกเขา ชิพของเร็กเกอร์กลับมาใช้งานได้และเขาก็โจมตีพวกเขา เร็กซ์ช่วยคนอื่น ๆ ปราบเร็กเกอร์ หลังจากนั้นแบดแบทช์ก็ถอดชิพออกแล้วพวกเขาก็แยกทางกับเร็กซ์ เขากลับมาในภายหลังในตอน "War-Mantle" ในรูปแบบโฮโลแกรมซึ่งเขาขอให้แบดแบทช์ตรวจสอบสัญญาณแจ้งเหตุร้ายที่กัปตันเกรเกอร์ส่งมาจากดาวดาโร
เร็กซ์ปรากฏตัวในซีซันที่สองโดยเปิดเผยว่าเขาได้จัดเครือข่ายใต้ดินของทหารโคลนแปรพักตร์ โดยได้รับความช่วยเหลือจากโคลนนายอื่น ๆ และวุฒิสมาชิกที่เห็นอกเห็นใจโคลน
เร็กซ์ปรากฏตัวในตอนที่หกและเจ็ด "Infiltration" และ "Extraction" ของซีซันที่สาม
การปรากฏตัว > เทลส์ ออฟ เดอะ เจได

เร็กซ์ปรากฏในแอนิเมชันชุด เทลส์ ออฟ เดอะ เจได โดยเขาช่วยอนาคินฝึกอาโซกาด้วยทหารของเขาในตอน Practice makes Perfect และมีการปรากฏตัวแบบไม่มีบทพูดใน Resolve โดยเป็นผู้พาอาโซกาไปยังดาวนาบูเพื่อเข้าร่วมงานศพของแพดแม่ อมิดาลา
การปรากฏตัว > อาโซกา

เร็กซ์ปรากฏตัวครั้งแรกในรูปแบบคนแสดงใน อาโซกา ตอน  "Part Five: Shadow Warrior" ระหว่างฉากย้อนหลังในสงครามโคลน
การปรากฏตัว > ในสื่ออื่น ๆ

นับตั้งแต่การเปิดตัวของเขาใน The Clone Wars เร็กซ์ยังได้ปรากฏตัวในหนังสือการ์ตูน นวนิยาย และวิดีโอเกมของจักรวาลขยายของ สตาร์ วอร์ส หรือที่รู้จักในชื่อ ตำนานสตาร์ วอร์ส
ในเดือนมีนาคม ค.ศ. 2016 ฟิโลนีสนับสนุนทฤษฎีเก่าของแฟน ๆ ที่เร็กซ์เป็นสมาชิกซึ่งอายุมากในกลุ่มจู่โจมของฮาน โซโลซึ่งก่อนหน้านี้เป็นที่รู้จักใน ตำนานสตาร์ วอร์ส ในชื่อ นิก แซนท์ บนดาวเอนดอร์ใน ชัยชนะของเจได ในเดือนสิงหาคม ค.ศ. 2017 นักเขียน สตีเวน เมลชิงได้แชร์คอนเซ็ปอาร์ตสำหรับซีซันที่สี่ของ สตาร์ วอร์ส เรเบลส์ และการแชร์นี้ได้รับการรายงานว่าเป็นการยืนยันทฤษฎีนี้  เมลชิงชี้แจงในภายหลังว่าในเวลานั้นเขาไม่ทราบว่าเร็กซ์และแซนท์เป็นตัวละครเดียวกันหรือไม่ โดยระบุว่าเนื่องจากตลอดระยะเวลาที่ดำเนินเรื่องในแอนิเมชันชุดนี้ โดยธรรมชาตินั้น เครื่องแต่งกายของเร็กซ์จึงมีลักษณะค่อย ๆ กลายสภาพจนคล้ายกับชุดที่สวมใส่โดยหน่วยคอมมานโดของพันธมิตรกบฏใน ชัยชนะของเจได ในท้ายที่สุดนั้น เรเบลส์ ก็ไม่ได้ระบุว่าเร็กซ์และนิก แซนท์เป็นตัวละครเดียวกันหรือไม่ ซึ่งฟิโลนีกล่าวในภายหลังว่าเป็นการตัดสินใจอย่างตั้งใจเพื่อเปิดโอกาสให้มีความเป็นไปได้ทั้งสองอย่าง แม้ว่าแอนิเมชันชุดบนเว็บเรื่อง สตาร์ วอร์ส ฟอซส์ ออฟเดสทินี จะแสดงเร็กซ์ด้วยรูปแบบแอนิเมชันที่แทนที่แซนท์ในที่สุดก็ตาม
สินค้า

เร็กซ์เป็นตัวละครในชุดทางการค้าของสินค้า สตาร์ วอร์ส ปี ค.ศ. 2010 ที่สร้างโดยไพลอตสตูดิโอ โดยในตอนแรกนั้นแนวคิดนี้จะเป็นอนาคิน สกายวอล์คเกอร์ แต่การพูดคุยถึงตัวละครอื่น ๆ ที่เหมาะสมที่สุดในการเป็นตัวแทนของแบรนด์นำไปสู่เร็กซ์ "ตัวละครที่แข็งแกร่งและกล้าหาญซึ่งเห็นได้ชัดว่าเป็นหนึ่งในวีรบุรุษของ เดอะ โคลน วอร์ส” ในตอนแรกไพลอตสตูดิโอไม่เต็มใจที่จะใช้เร็กซ์เนื่องจากหมวกของเขาไม่สามารถก่อให้เกิดการสบตาได้ ซึ่งเป็นองค์ประกอบที่ถูกเน้นย้ำในแนวคิดเริ่มแรกของชุดทางการค้านี้ ในปี ค.ศ. 2020 ฮอต ทอยส์ได้สร้างแอ็คชันฟิกเกอร์เร็กซ์ในสเกลหนึ่งต่อหกโดยมีงานปั้นศีรษะซึ่งจำลองมาจากเทมูเอรา มอร์ริสัน และหมวกใบที่สองของเขา
การตอบรับ

กัปตันเร็กซ์กลายเป็นที่ชื่นชอบในหมู่แฟน ๆ ฟิโลนีตั้งข้อสังเกตว่าแม้ว่าแฟนคลับรุ่นเก่าจะตื่นเต้นที่ได้เห็นแกรนด์มอฟฟ์ทาร์คินและชิวแบคคาปรากฏตัวในแอนิเมชันชุดนี้ แต่แฟนรุ่นเยาว์กลับดูเหมือนจะชอบตัวละครอย่างเร็กซ์มากกว่า เบเกอร์รู้สึกประหลาดใจที่เร็กซ์กลายเป็นที่ชื่นชอบเพราะว่าทหารโคลนไม่ได้ถูกกำหนดให้เป็นตัวละครที่โดดเด่นในภาพยนตร์เหล่านั้น
เร็กซ์ติดอันดับที่ 36 ใน 100 อันดับตัวละครของ สตาร์ วอร์ส ที่จัดโดย ไอจีเอ็น โดยเขาถูกอธิบายว่ามี "ชื่อที่ไร้สาระ" แต่ "เจ๋งเป้ง" ความสามารถของเขาในการพัฒนาและปรับตัวทั้งในฐานะตัวละครและในฐานะทหาร โดยเฉพาะอย่างยิ่งการเปลี่ยนแปลงจากการดูถูกเป็นความเห็นอกเห็นใจต่อทหารโคลนผู้ละทิ้ง เอริก โกลด์แมนรู้สึกว่าการกลับมารวมตัวกันใหม่ของ เรเบลส์ ระหว่างเร็กซ์และอาโซกาเป็นช่วงเวลาที่เจ็บปวดและเป็นจุดเด่นทางด้านอารมณ์ของตอน "Relics of the Old Republic" นอกจากนี้เขายังกล่าวอีกว่าการกลับมาใหม่ของเร็กซ์และความที่อาโซกาไว้ใจเขาอย่างสมบูรณ์ทำให้เกิดการตั้งคำถามเพิ่มเติมเกี่ยวกับเร็กซในช่วงเวลาระหว่าง เดอะ โคลน วอร์ส และ เรเบลส์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กัปตันเร็กซ์
กัปตันโคลน เร็กซ์ ในฐานข้อมูล StarWars.com
เร็กซ์ ใน วูกีพีเดีย วิกิของ สตาร์ วอร์ส
กัปตันเร็กซ์ บน อินเทอร์เน็ตมูวีเดตาเบส
| ด ค กจักรวาลสมมติของ สตาร์ วอร์ส |
| --- | --- |
ตัวละคร:  ลุค สกายวอล์คเกอร์  เลอา ออร์กานา  ฮัน โซโล  ชิวแบคคา  แลนโด คาลริสเซียน  โยดา  ซีทรีพีโอ  อาร์ทูดีทู  วิลฮัฟ ทาร์คิน  อนาคิน สกายวอล์คเกอร์  โอบีวัน เคโนบี  แพดเม่ อมิดาลา  ไควกอน จินน์  ดาร์ธ มอล  ดูกู  พัลพาทีน/ดาร์ธ ซิเดียส  เรย์  ฟินน์  โพ ดาเมรอน  ไคโล เร็น  บีบีเอท  ตัวละครอื่น 
เจได:  พลัง  กระบี่แสง  อาจารย์เจได 
ซิธ:  ด้านมืดของพลัง  กระบี่แสงของซิธ 
ดาวเคราะห์:  นาบู  ทาทูอีน  คอรัสซัง  จีโอโนซิส  คาชีค  มุสตาฟาร์  ยาวิน  ฮอธ  เดโกบาห์  เบสพิน  ดวงจันทร์ป่าดิบของเอนดอร์  ดาวมรณะ  แจคคู  ดีควา  เอ็กเซโกล  ดาวเคราะห์ดวงอื่น 
สงครามและยุทธการ:  ยุทธการนาบู  สงครามโคลน (ยุทธการจีโอโนซิส  ยุทธการคอรัสซัง)  การกวาดล้างเจไดครั้งใหญ่  สงครามกลางเมืองกาแลกติก (ยุทธการยาวิน  ยุทธการฮอธ  ยุทธการเอนดอร์)  สงครามยูซาน วอง  สงครามปฐมภาคี - ฝ่ายต่อต้าน (ยุทธการฐานทัพสตาร์คิลเลอร์  ยุทธการเครต  ยุทธการเอ็กเซโกล)  สงครามและยุทธการอื่น 
องค์กรและหน่วยงาน:  สาธารณรัฐกาแลกติก  สหภาพพิภพอิสระ  สมาพันธ์การค้า  จักรวรรดิกาแลกติก (ปฐมภาคี)  พันธมิตรฟื้นฟูสาธารณรัฐ (ฝ่ายต่อต้าน)  สาธารณรัฐใหม่  สหพันธ์กาแลกติก  เจได (ยุคกำเนิดจักรวรรดิ, ยุคเจไดใหม่)  ซิธ  องค์กรและหน่วยงานอื่น 
ยานพาหนะ:  ยานจู่โจม แอคคลาเมเตอร์ เซคอัน-คลาส  มิลเลนเนี่ยม ฟาลค่อน  ทายไฟต์เตอร์  ยานพิฆาตดารา  สปีดเดอร์ไบค์  เอ็กซ์วิงไฟต์เตอร์  วายวิง  วอล์คเกอร์ 
อื่น ๆ:  วันที่ในจักรวาลสตาร์ วอร์ส 
| ด ค กสตาร์ วอร์ส: ทีมโคตรโคลนมหากาฬ |
| --- | --- |
ตัวละคร:  กัปตันเร็กซ์  พลเรือเอกทาร์คิน  เคเลป ดูม  จักรพรรดิพัลพาทีน / ดาร์ธ ซีเดียส  ซอว์ เกอร์เรร่า  เฟนเนค แชนด์  แคด เบน  เฮร่า ซินดูลลา  กันจี  ออร์ซอน เครนนิก  บิบ ฟอร์ทูนา 
แนวคิด:  สงครามโคลน โคลนทรูปเปอร์  จักรวรรดิกาแลกติก  กลุ่มอาชญากรรมฮัทท์  วูกี 
ที่เกี่ยวข้อง:  สตาร์ วอร์ส: เดอะ โคลน วอร์ส "The Bad Batch"  "A Distant Echo"  "On the Wings of Keeradaks"  "Unfinished Business"  เรเบลส์ 
  หมวดหมู่ 
เบเกอร์ (ในภาพ) และฟิโลนีพัฒนาเร็กซ์ในฐานะตัวละครหลักที่โคลนรอบตัวเขาปรารถนา
การออกแบบหมวกในตอนหลังของเร็กซ์ (ขวา) เป็นการผสมผสานระหว่างหมวกดั้งเดิมของเขา (ซ้าย) และหมวกทหารโคลนปกติใน เอพพิโซด 3 (กลาง)
เร็กซ์ ซึ่งอายุมากขึ้น ดังที่เขาปรากฏตัวในซีซันที่สองของ สตาร์ วอร์ส เรเบลส์
การขาดแอนโดรเจน

การขาดแอนโดรเจน
หรือ ภาวะแอนโดรเจนทำงานพร่อง
(อังกฤษ: Androgen deficiency, hypoandrogenism, androgen deficiency syndrome)
เป็นภาวะทางการแพทย์ที่กำหนดโดยมีการทำงานเนื่องกับฮอร์โมนแอนโดรเจนในร่างกายไม่เพียงพอ
อาการ

อาการในชายรวมทั้งการเสียความต้องการทางเพศ, ภาวะหย่อนสมรรถภาพทางเพศ, เป็นหมัน, อัณฑะ องคชาต และต่อมลูกหมากฝ่อ,
ภาวะเพศชายลดลง (เช่น ขนหน้าและขนตัวลดลง), 
กล้ามเนื้อฝ่อ, วิตกกังวล, ซึมเศร้า, ล้า, อาการหลอดเลือดหดขยาย (vasomotor symptom) เช่น ร้อนเนื้อร้อนตัว, 
นอนไม่หลับ, ปวดศีรษะ, และภาวะกระดูกพรุน
นอกจากนั้นแล้ว อาการของภาวะเอสโทรเจนทำงานเกิน (hyperestrogenism) เช่น เต้านมชายโตขึ้น (gynecomastia) และภาวะเพศหญิงเพิ่มขึ้น อาจปรากฏพร้อม ๆ กันในชาย
ส่วนหญิงจะมีอาการเสียความต้องการทางเพศ, ขนลดลง, ซึมเศร้า, ล้า, หลอดเลือดตีบในช่องคลอด (vaginal vasocongestion) ซึ่งทำให้เกิดตะคริว, อาการหลอดเลือดหดขยาย (vasomotor symptom) เช่น ร้อนเนื้อร้อนตัว ใจสั่น, นอนไม่หลับ, ปวดศีรษะ, ภาวะกระดูกพรุน, และกล้ามเนื้อฝ่อ
อาการของภาวะเอสโทรเจนทำงานพร่อง (hypoestrogenism) อาจมีได้ทั้งในสองเพศในกรณีที่ภาวะนี้รุนแรง เพราะว่า เอสโทรเจนสังเคราะห์มาจากแอนโดรเจน
เหตุ

ภาวะแอนโดรเจนทำงานพร่องเกิดจากการทำงานผิดปกติ หรือการไม่ทำงาน หรือการไม่มีต่อมบ่งเพศ (hypergonadotropic hypogonadism),
หรือความพิการของไฮโปทาลามัสหรือต่อมใต้สมอง (hypogonadotropic hypogonadism) 
ซึ่งอาจมีสาเหตุต่าง ๆ มากมาย
รวมทั้งสภาพทางพันธุกรรม (เช่น gonadotropin-releasing hormone/gonadotropin insensitivity และเอนไซม์สังเคราะห์สเตอรอยด์บกพร่อง [enzymatic defects of steroidogenesis]),
เนื้องอก, การบาดเจ็บ (trauma), การผ่าตัด, ภาวะภูมิต้านตนเอง, การฉายรังสี (radiation therapy), การติดเชื้อ,
พิษ, ยา, และเหตุอื่น ๆ อีกมาก
นอกจากนั้นแล้ว ยังอาจเป็นอาการของ androgen insensitivity syndrome หรือภาวะเอสโทรเจนทำงานเกิน (hyperestrogenism)
และอายุที่มากขึ้นก็อาจเป็นปัจจัยของภาวะนี้ เพราะว่า ระดับแอนโดรเจนจะลดลงตามอายุ[ต้องการอ้างอิง]
การวินิจฉัย

ภาวะนี้ปกติจะไม่เช็คในหญิงที่มีสุขภาพดี
การรักษา

การรักษาอาจรวมการให้ฮอร์โมนแอนโดรเจนแทน (hormone replacement therapy) ทั้งในหญิงชาย
หรือว่า อาจให้ gonadotropin-releasing hormone (GnRH) หรือ gonadotropin-releasing hormone agonist (GnRH agonist) หรือ gonadotropin ในกรณีที่เป็น hypogonadotropic hypoandrogenism
องค์การอาหารและยาสหรัฐ (FDA) รายงานในปี 2558 ว่า ทั้งประโยชน์และความปลอดภัยในการรักษาด้วยฮอร์โมนเทสโทสเตอโรนสำหรับผู้ที่มีระดับฮอร์โมนต่ำเนื่องจากอายุยังไม่ชัดเจน
และ FDA ก็บังคับบริษัทจำหน่ายเทสโทสเตอโรนให้พิมพ์คำเตือนว่า ยามีโอกาสเพิ่มความเสี่ยงกล้ามเนื้อหัวใจตายเหตุขาดเลือดและโรคหลอดเลือดสมอง
เชิงอรรถและอ้างอิง

↑  "deficiency", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แพทยศาสตร์) การขาด, การพร่อง
↑  
Jakiel, G; Baran, A (2005). "[Androgen deficiency in women]". Endokrynologia Polska (ภาษาโปแลนด์). 56 (6): 1016–20. PMID 16821229.{{cite journal}}:  CS1 maint: uses authors parameter (ลิงก์)
↑  
Bachmann, GA (April 2002). "The hypoandrogenic woman: pathophysiologic overview". Fertility and Sterility. 77 Suppl 4: S72-6. doi:10.1016/S0015-0282(02)03003-0. PMID 12007907.
↑  
Bremner, William J (27 May 2003). Androgens in Health and Disease. Humana Press. pp. 365–379. ISBN 978-1-58829-029-8. สืบค้นเมื่อ 11 June 2012.
↑  Wierman, ME; Arlt, W; Basson, R; Davis, SR; Miller, KK; Murad, MH; Rosner, W; Santoro, N (October 2014). "Androgen therapy in women: a reappraisal: an endocrine society clinical practice guideline". The Journal of Clinical Endocrinology and Metabolism. 99 (10): 3489–510. doi:10.1210/jc.2014-2260. PMID 25279570.
1 2  "Testosterone Products: Drug Safety Communication - FDA Cautions About Using Testosterone Products for Low Testosterone Due to Aging; Requires Labeling Change to Inform of Possible Increased Risk of Heart Attack And Stroke". FDA. 3 March 2015. สืบค้นเมื่อ 5 March 2015.
การคัดพลดับเบิลยูดับเบิลยูอี

โลโก้ของการคัดพลดับเบิลยูดับเบิลยูอีที่ใช้ในปี พ.ศ. 2559
โลโก้ของการคัดพลดับเบิลยูดับเบิลยูอีที่ใช้ในช่วงปี พ.ศ. 2551 - 2554
การคัดพลดับเบิลยูดับเบิลยูอี (อังกฤษ: WWE draft) จัดขึ้นครั้งแรกในปี พ.ศ. 2545 เพื่อเป็นการแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และสแมคดาวน์ และเป็นการเพิ่มเติมอรรถรสใหม่ๆให้กับรายการแต่ละค่ายนั้นก่อนจะยุติไปเมื่อปี พ.ศ. 2554
ในเดือนพฤษภาคม พ.ศ. 2559 ทาง WWE ได้ออกมาประกาศว่าจะมีการคัดพลขึ้นอีกครั้งในวันที่ 19 กรกฎาคม พ.ศ. 2559
ดูเพิ่ม

ดับเบิลยูดับเบิลยูอี
การขยายยี่ห้อของดับเบิลยูดับเบิลยูอี
แหล่งข้อมูลอืน

History of the WWE Draft Lottery
| ด ค กดับเบิลยูดับเบิลยูอี |
| --- | --- | --- |
| ผู้บริหาร |  วินซ์ แม็กแมน  ลินดา แม็กแมน  เชน แม็กแมน  สเตฟานี แม็กแมน  ทริปเปิลเอช  |  |
| รายการที่ออกอากาศ |  รอว์  สแมคดาวน์  เอ็นเอ๊กซ์ที  เมนอีเวนต์  ทูโอไฟว์ ไลว์ฟ  |  |
| การคัดผล |  2002  2004  2005  2006  2007  2008  2009  2010  2011  2016  2017  2018  |  |
| ค่ายพัตนาทักษะ |  ดิพเซาธ์เรสต์ลิง  ฟลอริดาแชมเปียนชิปเรสต์ลิง  ฮาร์ทแลนด์เรสต์ลิงแอสโซเซียชั่น  อินเตอร์เนชั่นแนลเรสต์ลิงแอสโซเซียชั่น  เมมพิสแชมเปียนชิปเรสต์ลิง  โอไฮโอแวลลีเรสต์ลิง  |  |
| บริษัทย่อย |  สตูดิโอ  มิวสิก  แม็กกาซีน  โฮม วิดีโอ  วิดีโอ สตอรี่  บู๊ก  ยูนิเวิร์ส  |  |
| การเข้าซื้อกิจการงานเด่น |  เวิลด์แชมเปี้ยนชิพเรสต์ลิง  เอ็กซ์ตรีม แชมเปี้ยนชิพ เรสต์ลิง  อเมริกัน เรสต์ลิง แอสโซเชิลชั่น  เวิลด์คลาสส์แชมเปียนชิปเรสต์ลิง  |  |
| ดูเพิ่ม |  รายการศึกใหญ่  ตระกูลแม็กแมน  การขยายยี่ห้อของดับเบิลยูดับเบิลยูอี  มันนีอินเดอะแบงก์  สแลมมีอะวอร์ด  คิงออฟเดอะริง  อ็องเดรเดอะไจแอนต์ เมโมเรียล แบตเทิลรอยัล  เรสเซิลเมเนียวีเมนส์แบตเทิลรอยัล  ดัสตี โรดส์ แท็กทีม คลาสสิก  ทริปเปิลคราวน์แชมเปียนชิป  แกรนด์สแลมแชมเปียนชิป  ดับเบิลยูดับเบิลยูอี ทัวร์นาเมนต์  ดับเบิลยูดับเบิลยูอี มิกซ์แมทช์ ชาลเล้นจ์  |  |
การค้นหาและกู้ภัย

การค้นหากู้ภัย (อังกฤษ: search and Rescue)ในบางครั้งอาจจะใช้คำว่า ค้นหาช่วยชีวิต หรือค้นหาช่วยเหลือ หมายถึง การช่วยชีวิต ผู้ที่ประสบภัย ให้รอดพ้นจากภัยพิบัติ, ระหว่างเกิดหรือหลังพิบัติเกิดขึ้นแล้ว ซึ่งไม่ได้จำกัดแค่ภัยบนท้องถนน เท่านั้น ซึ่งบางครั้งอาจะสับสนกับการเก็บกู้ศพ หรือ งานช่วยเหลือประชาชน
กรมป้องกันและบรรเทาสาธารณภัย ในประเทศไทย

กรมป้องกันและบรรเทาสาธารณภัย  (อังกฤษ: Department of Disaster Prevention and Mitigation) จัดตั้งเมื่อปี พ.ศ. 2545 รัฐบาลได้มีการจัดตั้ง หน่วยงานที่มีความรับผิดชอบในการป้องกันและบรรเทาสาธรณภัย ซึ่งได้ยุบรวมมาจาก 5 หน่วยงาน ซึ่ง เป็นความพยายามที่จะบูรณาการงานด้านการจัดการภัยพิบัติของประเทศเข้าด้วยกันเพื่อให้เกิดประสิทธิภาพสูงสุด ได้แก่
กรมการเร่งรัดพัฒนาชนบท
กองป้องกันภัยฝ่ายพลเรือน กรมการปกครอง
สำนักงานคณะกรรมการป้องกันอุบัติภัย สำนักงานปลัดสำนักนายกรัฐมนตรี
กองสงเคราะห์ผู้ประสบภัย กรมประชาสงเคราะห์
กรมการพัฒนาชุมชน (งานบริการด้านช่างพื้นฐาน)
การค้าภายในอุตสาหกรรมเดียวกัน

การค้าภายในอุตสาหกรรมเดียวกัน (อังกฤษ: Intra-industry trade) คือ การซื้อขายแลกเปลี่ยน,นำเข้าและส่งออกสินค้าประเภทเดียวกัน โดยสินค้านั้นอาจจะคล้ายคลึงกัน จนไปถึงระดับที่เหมือนกันทุกประการ เช่น รถยนต์ต่างยี่ห้อ,ผลส้มของแต่ละประเทศ
จากข้อมูลและงานวิจัยเชิงประจักษ์หลายชิ้นงาน ได้ลงความเห็นว่า การค้าภายในอุตสาหกรรมเดียวกันเริ่มมีบทบาทมากขึ้นเรื่อยๆ ซึ่งเป็นข้อวิพากษ์ทฤษฎีเศรษฐศาสตร์แบบดั้งเดิม หลายแนวคิด
ชนิดของการค้าภายในอุตสาหกรรมเดียวกัน

การค้าภายในอุตสาหกรรมเดียวกันแบบแนวนอน (horizontal intra-industry trade) คือ การค้าภายในอุตสาหกรรม โดยสินค้ามีความต่างกันโดยลักษณะ(differentiation in characteristics)
การค้าภายในอุตสาหกรรมเดียวกันแบบแนวดิ่ง (vertical intra-indusry trade) คือ การค้าภายในอุตสาหกรรม โดยสินค้ามีความต่างกันโดยคุณภาพ(differentiation in quality) หรือ เรียกได้ว่า ความต่างทางด้านเทคโนโลยี
เมื่อเทียบกันแล้ว ในปัจจุบันนั้น อัตราส่วนของ การค้าภายในอุตสาหกรรมเดียวกันแบบแนวดิ่ง นั้น มีแนวโน้มเพิ่มขึ้นเรื่อยๆ
การฆ่าล้างเผ่าพันธุ์

ระวังสับสนกับ การล้างชาติพันธุ์ หรือ การกำจัดชาติพันธุ์
การฆ่าล้างเผ่าพันธุ์ (อังกฤษ: genocide) คือ การกระทำอย่างเป็นระบบและไตร่ตรองไว้ก่อนเพื่อทำลายกลุ่มชาติพันธุ์ กลุ่มเชื้อชาติ กลุ่มชนในชาติ หรือกลุ่มชนทางศาสนาทั้งกลุ่มหรือส่วนใหญ่
ถึงแม้จะมีผู้ให้นิยามของ "ฆ่าล้างเผ่าพันธุ์" ไว้มากมายและบางทีก็แตกต่างกันโดยสิ้นเชิง แต่ทางนิติศาสตร์นั้น สหประชาชาติได้กำหนดนิยามของพฤติการณ์นี้ในข้อ 2 แห่งอนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์ (United Nations Convention on the Prevention and Punishment of the Crime of Genocide) ว่า ฆ่าล้างเผ่าพันธุ์ หมายถึง "การกระทำอย่างหนึ่งอย่างใดโดยมีวัตถุประสงค์เพื่อทำลายกลุ่มชาติพันธุ์ กลุ่มเชื้อชาติ กลุ่มชนในชาติ หรือกลุ่มชนทางศาสนาทั้งกลุ่มหรือส่วนใหญ่ เป็นต้นว่า ฆ่าสมาชิกของกลุ่ม กระทำให้สมาชิกของกลุ่มถึงแก่พิกลพิการอย่างหนักทางกายภาพหรือจิตภาวะ กระทำโดยไตร่ตรองหรือโดยคาดการณ์ไว้แล้วเพื่อให้เกิดแก่หรือนำพามาสู่สมาชิกของกลุ่มซึ่งทุกขเวทนาในสภาพความเป็นอยู่ กระทำโดยมาตรการใด ๆ เพื่อกันมิให้มีการถือกำเนิดของทารกภายในกลุ่ม หรือใช้กำลังนำพาผู้เยาว์ในกลุ่มไปยังอีกกลุ่มหนึ่ง"
แม้คำปรารภแห่งอนุสัญญาดังกล่าวจะระบุว่า ได้เกิดกรณีตัวอย่างในการฆ่าล้างเผ่าพันธุ์ขึ้นแล้วหลายครั้งหลายคราในประวัติศาสตร์โลก แต่คำว่า "genocide" นั้นเพิ่งได้รับการประดิษฐ์โดยราฟาเอล เลมคิน (Raphael Lemkin) นักนิติศาสตร์ลูกครึ่งโปแลนด์–ยิว และประชาคมโลกเพิ่งยอมรับนิยามของ "ฆ่าล้างเผ่าพันธุ์" อย่างเป็นทางการภายหลังความหายนะที่นูเรมเบิร์ก
ปัจจุบัน ความผิดฐานฆ่าล้างเผ่าพันธุ์เป็นอำนาจหน้าที่ของศาลอาญาระหว่างประเทศที่จะดำเนินกระบวนยุติธรรม แต่ก่อนหน้านี้ ระหว่างที่ประชาคมโลกกำลังช่วยกันก่อตั้งศาลดังกล่าว เป็นอำนาจหน้าที่ของคณะตุลาการเฉพาะกิจระหว่างประเทศ จนกระทั่งธรรมนูญกรุงโรมว่าด้วยศาลอาญาระหว่างประเทศมีผลใช้บังคับในวันที่ 1 กรกฎาคม พ.ศ. 2545
นอกจากนี้ นับแต่อนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์มีผลใช้บังคับในเดือนมกราคม พ.ศ. 2491 เป็นต้นมา รัฐภาคีแห่งอนุสัญญาราว ๆ 80 ประเทศได้ประกาศใช้และปรับปรุงกฎหมายภายในเพื่ออนุวัติอนุสัญญาดังกล่าว และผู้กระทำความผิดฐานฆ่าล้างเผ่าพันธุ์บางรายก็ได้รับการลงโทษตามกฎหมายภายในก็มี เช่น ศาลเยอรมันได้พิพากษาว่า นิโกลา จอร์จิก (Nikola Jorgic) กระทำความผิดดังกล่าวจริงตามกฎหมายภายในประเทศฉบับหนึ่ง
มีการวิพากษ์วิจารณ์อนุสัญญาดังกล่าวว่า ให้นิยาม "ฆ่าล้างเผ่าพันธุ์" แคบเกินไป โดยมิได้ให้ความคุ้มครองแก่กลุ่มทางการเมืองด้วย นอกจากนี้ การกระทำตามที่อนุสัญญาบัญญัติไว้ว่าเป็นฆ่าล้างเผ่าพันธุ์ยังไม่เคยได้รับการไต่สวนจากศาลมาก่อนเลยจนกว่าพนักงานอัยการจะได้ยื่นฟ้องเป็นราย ๆ ไป และยังไม่มีมาตรการเพียงพอที่จะ "กันไว้ดีกว่าแก้" กับทั้งยังมีปัญหาในการตีความอนุสัญญาอีกด้วย เช่น ที่ว่า "[การกระทำใดเพื่อทำลายทั้งกลุ่มหรือ] ส่วนใหญ่" คำว่า "ส่วนใหญ่" นี้จะเอาจำนวนเท่าไร เป็นต้น
การค้นหาแบบทวิภาคอย่างมีเอกรูป

การค้นหาแบบทวิภาคอย่างมีเอกรูป (อังกฤษ: Uniform binary search) เป็นการค้นหาแบบทวิภาค (binary search) ชนิดหนึ่งซึ่งลดขนาดการทำงานของการค้นหาแบบปกติลง ขั้นตอนวิธีนี้ได้ถูกคิดค้นขึ้นโดย โดนัลด์ คนูธ และได้เขียนแนวคิดและการพิสูจน์ประสิทธิภาพไว้ในหนังสือ The Art of Computer Programming,Volume 3
ลักษณะการทำงานโดยรวมของการค้นหาแบบทวิภาคอย่างมีเอกรูป จะคล้ายๆกับการค้นหาแบบทวิภาคแบบธรรมดา แต่จะต่างกันที่การเลือกจุดพิจารณาว่าจะคิดจากตัวแปร และการที่การค้นหาแบบทวิภาคอย่างมีเอกรูป ได้ทำการคำนวณค่า
ที่จะพิจารณาไว้ก่อนค้นหานั้น จะทำให้ความเร็วในการทำงานเพิ่มขึ้นโดยเฉลี่ยประมาณ 17% เทียบกับการค้นหาแบบทวิภาคแบบธรรมดา แต่ประสิทธิภาพเชิงเวลาที่คำนวณได้จะมีค่าเท่ากันกับ
ประสิทธิภาพเชิงเวลาของการค้นหาแบบทวิภาพแบบธรรมดา นั่นคือ O(log n) ดังนั้นขั้นตอนวิธีแบบการค้นหาแบบทวิภาคอย่างมีเอกรูป จึงไม่ค่อยได้ถูกนำไปใช้กันมากนัก ทั้งนี้อาจเกิดจากการเขียนโค้ดที่ยุ้งยากกว่า
แต่ได้ประสิทธิภาพเชิงเวลาเท่ากับการค้นหาแบบทวิภาพแบบธรรมดา
แนวคิด

การค้นหาแบบทวิภาคอย่างมีเอกรูป จะมีแนวคิดคล้ายๆกับการค้นหาแบบทวิภาค แต่จะต่างกันตรงที่ วิธีค้นหาในการค้นหาแบบทวิภาคจะเสมือนการหักครึ่งการพิจารณาไปเรื่อยๆ จนสามารถสรุปได้ว่าเจอตัวที่ค้นหาหรือไม่ ส่วนการค้นหาแบบทวิภาคอย่างมีเอกรูปจะไม่ได้ทำการหักครึ่งค้นหา แต่ลำดับการค้นหาจะเป็นไปตามค่าที่เราคำนวณไว้ตั้งแต่ก่อนค้นหาแล้ว
แนวทางการเขียน Uniform Binary Search

สำหรับขั้นตอนวิธีในการทำงานของ Uniform Binary Search เริ่มต้นจากการสร้าง อาเรย์สำรวจ ขึ้นมาไว้เก็บดัชนีที่จะใช้กระโดดไปพิจารณาในอาเรย์ข้อมูลของเรา โดยตั้งค่าเริ่มต้นให้เป็น 0 ทั้งหมด จากนั้นเราจะสร้างฟังก์ชันขึ้นมา ซึ่งฟังก์ชันนี้จะมีหน้าที่ในการเติมค่าดัชนีลงในอาเรย์สำรวจ เพื่อเป็นการบอกระยะของตำแหน่งที่จะพิจารณาถัดไปเมื่อเทียบกับตำแหน่งปัจจุบัน โดยจะมีวิธีการเติมค่าของอาเรย์สำรวจ ตามตัวอย่างโค้ดภาษา C ด้านล่าง
void make_delta(int n){
    int power = 1;
    int i = 0;
    do{
        int half = power;
        power <<= 1;
        delta[i] = (n + half) / power; // delta[] คือ อาเรย์สำรวจ
    }while(delta[i++] != 0);
}
อธิบายการทำงานของฟังก์ชันได้ดังนี้ power เป็นตัวแปรไว้เก็บค่า 2^n โดยกำหนดตัวแปร n ให้เริ่มที 0 ส่วนตัวแปร i เป็น ดันชีชี้ตำแหน่งของ อาเรย์สำรวจและภายในวงวนจะทำการเติมค่าใน อาเรย์สำรวจ ไปเรื่อยๆ จนกว่าจะเติมด้วยเลข 0 จึงหยุดวงวน (ซึ่งแสดงว่าระยะกระโดดเพื่อไปยังตำแหน่งอื่นเป็น 0 ก็หมายถึงไม่ต้องกระโดแล้ว) ส่วนวิธีเติมเลขลงไปใน อาเรย์สำรวจ นั้นได้มาจากทางสูตรคณิตศาสตร์ที่อยู่ในหนังสือ the art of computer programming หน้า 415 สูตรที่ 6  {\text{DELTA}}[j]=\left\lfloor {\frac {N+2^{j-1}}{2^{j}}}\right\rfloor ,\qquad {\text{for }}1\leq j\leq \lfloor \lg N\rfloor +2 ซึ่งได้มาจากการพิสูจน์และสรุปผลทางคณิตศาสตร์ เพื่อประกันว่าการกระโดดแบบนี้จะพิจารณาข้อมูลภายในอาเรย์ข้อมูลของเราได้อย่างครบถ้วนแล้ว
ส่วนต่อมาจะเป็นส่วนฟังก์ชัน ของการค้นหาข้อมูลในอาเรย์ ข้อมูลของเราโดยลักษณะการทำงานทั่วๆไปจะเหมือนกันการค้นหาแบบทวิภาคแบบธรรมดา แต่จะเปลี่ยนจากการคำนวณค่าของการกระโดด จากตัวแปรที่ชื่อ left,right ที่รับเข้ามา เป็นการอ้างอิงระยะการกระโดดจากอาเรย์สำรวจ ซึ่งมีผลทำให้ใช้เวลาเร็วกว่า Binary Search ซึ่งตัวอย่างโค้ดภาษา C การทำงานของฟังก์ชันนี้ มีดังนี้
int unisearch(int *a, int key){
    int i = delta[0] - 1; // จะเริ่มค้นหาที่ตำแหน่งกึ่งกลางของ อาเรย์ข้อมูล เสมอ
    int d = 0;
    while(1){
        if(key == a[i]) return i;
        else if(delta[d] == 0) return -1;
        if(key < a[i]) i -= delta[++d];
        else i += delta[++d];
    }
}
อธิบายการทำงานของฟังก์ชัน ใน 2 กรณีแรก คือการเจอข้อมูลที่ค้นหาจะคืนค่า ตำแหน่งที่พบ ส่วนถ้าไม่เจอข้อมูลใดเลย (ภายในอาเรย์สำรวจ จะเก็บค่า 0 คือ ไม่ต้องกระโดดต่อแล้ว) ก็จะคืน -1 ส่วนกรณีอื่นๆก็จะทำงานเหมือนกับ Binary Search ปกติ กล่าวคือ จะเทียบค่าที่ต้องการค้นหากับ ค่าของอาเรย์ข้อมูลว่ามากกว่าหรือน้อยกว่าข้อมูลในช่องที่กำลังพิจารณาอยู่ ก็ให้เลื่อนตำแหน่งพิจารณาไปพิจารณาช่างที่หาไปทางซ้ายหรือทางขวา ซึ่งมีระยะห่างจากตำแหน่งปัจจุบันเท่ากับค่าที่เก็บในอาเรย์สำรวจ
สามารถอธิบายการทำงานของโปรแกรมด้วย Flow Chart ดังนี้